  Туспуктэм: Руслан Нуриахметов Майя Бывальцева 18+ 12-тӥ южтолэзе Ижкарын Калыкъёслэн эшъяськон юртазы мерлыко вотэсысь «Дунневыл меӵкытонъёс» огинэ гожъяськисьёсын тодматскон ӝыт ортчоз. «Марлы бен кылбуръёс гожъяськод…» пумиськонэ вань мылкыд карисьёс пыриськыны быгато. Со сярысь ивортодэтъя «Удмуртия» агентстволы огинэз нуись Виктор Занчаров ивортӥз. «Та тодматскон-эшъяськон ӝытэ вуозы "ВК" вотэсбамын шаермылы тодмо но али кутскись кылбурасьёс. Пӧлазы Лилия Рыбакова, Елена Безенцева, Татьяна Камашева, Елена Азимова но трос мукетъёсыз. Ӝытэз нуоз тодмо удмурт кылбурчи Любовь Тихонова» Виктор Занчаров, кылбурась Ужрад 11 часын кутскоз, пыронэз эркын. Пумиськонэз «Удмурт Кенеш» огазеяськонлэн Ижкарысь Первомай ёросысь ёзэтэз радъяю Пуписькон Кузебай Гердлэн но Ашальчи Окилэн вордскемзы дырысен 125 арлы сӥземын. Тегъёс: удмуртъёс гожъясьёс УдмуртКенеш Ижкар  